Diari Oficial de la Generalitat Valenciana


Sumari del DOGV 2081, del 04-08-1993 (1993/828844)

DECRET 107/1993, de 19 de juliol del Govern Valencià, pel qual estableix ajudes per a la realització d'estudis en les universitats publiques de la Comunitat Valenciana.
------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1993/07/19/107/dof/vci/html**

### Dades del document

Número de DOGV
:   2081

Data del DOGV
:   04-08-1993

Secció del DOGV
:   DISPOSICIONS GENERALS

Número del document
:   1993/828844


Data del document
:   19-07-1993

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

Decret 107/1993, de 19 de juliol, del Govern Valencià, pel qual estableix ajudes per a la realització d'estudis en les universitats públiques de la Comunitat Valenciana.  
La Llei de la Generalitat Valenciana 7/1992, de 28 de desembre, de Pressupostos de la Generalitat Valenciana per a 1993, va establir en la disposició addicional sisena que: «... el consell desplegarà una línia de beques o ajudes dirigides a atendre les despeses de matrícula d'aquells alumnes de les universitats públiques de la Comunitat Valenciana que ho sol·liciten. Per a concedir-les es tindrà en compte la capacitat econòmica i l'aprofitament acadèmic, sense perjudici de la coordinació amb el sistema general de beques i ajudes a l?estudi».  
Mitjançant Ordre del Ministeri d'Educació i Ciència de data 17 de maig de 1993, publicada en el Butlletí Oficial de l?Estat núm., 152, de data 26 de juny de 1993, es van establir les ajudes econòmiques per a facilitar l'accés a la universitat.  
Els criteris de concessió d'aquestes ajudes permeten incrementar sensiblement el nombre de beneficiaris, garantint l'accés als estudis universitaris a qualsevol ciutadà independentment de la seua capacitat econòmica.  
Atesa l'amplitud del col·lectiu que pot acollir-se a aquestes ajudes, l?única limitació a aquest accés podria produir-se per esgotament de les dotacions pressupostàries del Ministeri d'Educació i Ciència, moment en el qual pareix apropiat que la Generalitat Valenciana assumesca els compromisos d'ajuda, regulats en l?ordre esmentada.  
Per tot això, a proposta dels consellers d'Economia  
Hisenda i d'Educació i Ciència, amb la deliberació prèvia del Govern Valencià, en la reunió de 19 de juliol de 1993,  
DECRETE  
Article primer  
La Conselleria d'Educació i Ciència concedirà les ajudes establertes pel Ministeri d'Educació i Ciència per a la realització d'estudis universitaris, sempre que, tenint-hi dret i havent-les sol·licitat en els temps i la forma escaient, no li fossen concedides a la persona interessada per falta de recursos econòmics del ministeri esmentat.  
Article segon  
Per a tenir dret a les ajudes regulades en aquest decret, s'haurà d'acreditar el veïnatge administratiu del beneficiari en qualsevol municipi de la comunitat autònoma durant els dos anys anteriors a la sol·licitud d'ajuda.  
Article tercer  
Autoritze les conselleries d'Educació i Ciència i d'Economia i Hisenda per a dictar les normes de desplegament, interpretació i aplicació d'aquest decret.  
DISPOSICIO FINAL  
Aquest decret s'aplicarà a les ajudes que es sol·liciten per a la realització d'estudis durant el curs 1993-1994 i següents.  
València, 19 de juliol de 1993  
El President de la Generalitat Valenciana,   
JOAN LERMA I BLASCO  
El Conseller d'Economia i Hisenda,   
AURELIO MARTINEZ ESTEVEZ  
El Conseller d'Educació i Ciència   
JOAN ROMERO GONZALEZ


Còpia Permalink ELI